Diari Oficial de la Generalitat Valenciana


Sumari del DOGV 7912, del 08-11-2016 (2016/8786)

RESOLUCIÓ de 3 de novembre de 2016, de la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament dels programes formatius de qualificació bàsica, convocades per la Resolució de 9 d'agost de 2016, de la Direcció General de Formació Professional i Ensenyaments de Règim Especial, per al curs 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7912

Data del DOGV
:   08-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8786


Data del document
:   03-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 3 de novembre de 2016, de la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament dels programes formatius de qualificació bàsica, convocades per la Resolució de 9 d'agost de 2016, de la Direcció General de Formació Professional i Ensenyaments de Règim Especial, per al curs 2016-2017. [2016/8786]  
Per l'Ordre 41/2016, de 29 de juliol, de la Conselleria d'Educació, Investigació, Cultura i Esport, s'aproven les bases reguladores de les ajudes dels programes formatius de qualificació bàsica de la Comunitat Valenciana.  
La Resolució de 9 d'agost de 2016, de la Direcció General de Formació Professional i Ensenyaments de Règim Especial, convoca els programes formatius de qualificació bàsica de la Comunitat Valenciana, per al curs 2016-2017.  
Una vegada examinades les sol·licituds d'ajudes presentades per les entitats sol·licitants i valorats els projectes socioeducatius en funció dels criteris i les prioritats establits en l'annex I de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
  
Vista la proposta de concessió d'ajudes que eleva la comissió de valoració dels programes formatius de qualificació bàsica constituïda a aquest efecte, en compliment del que disposa l'article 5 de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
D'acord amb les competències atribuïdes per delegació en la disposició addicional segona de l'Ordre 41/2016, resolc:  
  
Primer  
1. Aprovar la concessió de subvencions destinades als ens territorials, mancomunitats i institucions sense ànim de lucre, per al desenvolupament de les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, indicats en cada un dels annexos I i II, per un import total d'1.147.432,00 euros, corresponent a l'exercici pressupostari 2016 i per un import total de 2.294.864,00 euros, corresponent a l'exercici pressupostari 2017, a càrrec de la línia de subvenció S7875 i de l'aplicació pressupostària 51.57.41.042.73.4.  
L'import corresponent a l'anualitat 2017 quedarà condicionat a l'existència de crèdit adequat i suficient en la Llei de Pressupostos de la Generalitat per a l'exercici, tal com indica l'article 3, últim punt de la Resolució de 9 d'agost.  
El nombre de programes formatius subvencionats és de 86, en compliment del que estableix l'article 4.3 de la Resolució de 9 d'agost. D'aquests, 58 corresponen a la modalitat ordinària i 28 a l'adaptada a persones amb necessitats educatives especials permanents.  
2. Desestimar les sol·licituds d'ajudes formulades pels ens territorials i entitats als programes indicats en l'annex IV d'aquesta resolució, ja que no aporta el certificat de compliment de l'adequació de les instal·lacions, equipament i condicions mediambientals i sanitàries, firmada per l'arquitecte o arquitecte tècnic corresponent (article 12 de l'Ordre 41/2016).  
  
Segon  
Els programes formatius de qualificació bàsica, indicats en l'annex I i II, es realitzaran en dues anualitats, segons el que estableix l'article 7 de l'Ordre 41/2016 i l'article 3 de la Resolució de 9 d'agost.  
  
El càlcul de les quanties per al desenvolupament del programa formatiu de qualificació bàsica es realitza tenint en compte que la duració de la primera anualitat és de 320 hores i el de la segona anualitat de 640 hores, de les quals un mínim de 80 hores corresponen al mòdul professional de Formació de Centres de Treball (FCT), tal com estableix l'article 4 de la Resolució de 9 d'agost.  
Per a la part A. Professorat, el valor de l'hora lectiva per programa/grup és de 35,75 euros/hora, per a les dues, ordinaris i adaptats a necessitats educatives especials permanents.  
Per a la part B. Despeses generals, el valor de l'hora és de 5,36 euros per a la modalitat ordinària i de 7,15 euros per a l'adaptada a necessitats educatives especials permanents.  
L'anex III indicarà les entitats en reserva, no quedant ninguna entitat en aquesta situació per al curs 2016-17.  
  
Tercer  
Les entitats beneficiàries hauran d'incloure, en l'aplicació informàtica ITACA, totes les dades necessàries corresponents a l'alumnat matriculat amb una antelació de 4 dies naturals al de l'inici del període lectiu dels grups i programa, segons estableix l'article 22.2, 3 i 4 de l'Ordre 41/2016.  
Amb el fet de poder dur a terme adequadament el procés d'escolarització i garantir el compliment dels preceptes establits en la Llei Orgànica de Protecció de Dades (LOPD), s'hauran de remetre via correu electrònic a l'adreça següent, tlyj@eve.fr, en el termini de cinc dies comptadors des de la publicació d'aquesta resolució, les dades següents:  
  
- Denominació del centre o entitat.  
- Municipi.  
- Denominació del programa.  
- Nom i cognoms del titular.  
- DNI o NIF.  
- Adreça electrònica.  
  
Quart  
De conformitat amb el que disposa l'article 21 de l'Ordre 41/2016, en el termini de quinze dies naturals des de la data d'inici del programa, les entitats beneficiàries procediran a la presentació de la documentació d'inici en la Direcció General de Formació Professional i Ensenyaments de Règim Especial, que inclourà:  
a) Annex IV de l'Ordre 41/2016, degudament omplit, mitjançant format electrònic.  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia.  
c) Fotocòpia compulsada dels contractes dels docents i de la documentació acreditativa de la titulació i/o experiència professional de l'equip docent.  
d) En la modalitat programes formatius qualificació bàsica especial adaptada i en aquells programes que integren fins a un màxim de dos alumnes amb necessitats educatives especials, s'aportaran els certificats de discapacitat, i els informes psicopedagògics originals o compulsats de data no anterior a 6 mesos comptadors des de la data d'inici del programa.  
e) Escrit-notificació, firmat i segellat, en el qual s'especifique que l'entitat beneficiària anticipa l'import econòmic, i es justificarà la despesa abans del 10 de desembre de 2016.  
f) Certificat del representant de l'entitat beneficiària, si rep subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, haurà d'indicar l'origen i les quantitat d'aquestes.  
Aquesta documentació estarà disponible en l'adreça: http://www.cece.gva.es/eva/val/fp\_pfcb.htm, «Programes formatius de qualificació bàsica»  
  
Cinqué  
D'acord amb el que disposa l'article 22 de l'ordre, la justificació de la subvenció revestirà la forma de compte justificatiu simplificat i estarà firmat pel representant de l'entitat (annex V de l'Ordre 41/2016)  
  
Són despeses subvencionables les recollides en l'article 8 de l'Ordre 41/2016, amb els límits que estableix aquest article i l'article 17 de la mateixa disposició legal, en els termes establits en l'article 9.3 de la Resolució de 9 d'agost.  
La justificació de l'anualitat 2016 es realitzarà fins al 10 de desembre de 2016, i s'haurà d'imputar a la segona anualitat els costos corresponents al mes de desembre. A l'acabament del programa i, en qualsevol cas, fins al 31 de juliol, s'haurà de presentar el compte justificatiu de la segona anualitat 2017, acompanyat de la memòria final d'actuació del programa formatiu.  
  
Sisé  
El beneficiari estarà sotmés a les actuacions de comprovació a efectuar per l'òrgan concedent, així com a les de control per la Intervenció General de la Generalitat i per la Sindicatura de Comptes, en els termes establits en l'article 24 de l'Ordre 41/2016.  
  
Seté   
La Conselleria d'Educació, Investigació, Cultura i Esport queda facultada per a procedir a la minoració de la subvenció concedida en els supòsits i per les causes previstes en l'article 37 de la Llei General de Subvencions, tal com estableix l'article 22.5 de l'Ordre 41/2016.  
  
Així mateix, queda facultada per a procedir al reintegrament total de la subvenció concedida i dels interessos de demora corresponents en els casos previstos en l'article 37 de la Llei General de Subvencions, com estableix l'article 25 de l'Ordre 41/2016.  
  
Huité  
En compliment del que disposa l'article 26 de l'Ordre 41/2016, el material imprés divulgatiu dels programes formatius de qualificació bàsica, així com la retolació de les instal·lacions on es duguen a terme aquests programes, s'ajustarà al model i a les instruccions indicades en l'annex III de l'ordre.  
  
Nové  
La realització dels programes formatius de qualificació bàsica es regirà pel que estableix l'Ordre 41/2016 i en la Resolució de 9 d'agost, així com per totes les instruccions que dicte la Direcció General de Formació Professional i Ensenyaments de Règim Especial.  
  
Deu  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 3 de novembre de 2016.- La directora general de Formació Professional i Ensenyaments de Règim Especial: Marina Sánchez Costas.